Polisie hou vragmotorstaking fyn dop(Argieffoto) Die polisie is op hoë gereedheidsgrondslag en sê geen wetteloosheid van stakende vragmotorbestuurders sal Sondag geduld word nie. Vroegoggend is verskeie voorvalle van intimidasie egter al op sosialemediaplatforms gedeel. Die nasionale gesamentlike operasionele en intelligensiestruktuur (bekend as Natjoints) het alle hulpbronne gemobiliseer en alle rolspelers ingesluit om te verseker maatreëls is ingestel om enige vorm van misdadigheid te stuit, sê brig. Athlenda Mathe, woordvoerder van Natjoints. Morning STP Solar we have not received any reports regarding the truck strike. Currently we are incident free between Cedara and Heidelberg. You are welcome to call us on our customer care line on 0800634357. Take care. — N3 Toll Concession (@N3Route) April 30, 2023 Diegene betrokke by die beoogde betogings is glo onder meer ontevrede oor die indiensneming van buitelandse vragmotorbestuurders. “Multi-dissiplinêre gesamentlike wetstoepassingsoperasies is aan die gang en beamptes is ontplooi en op hoë gereedheidsgrondslag om polisiesigbaarheid te verhoog,” sê Mathe. Die polisie werk ook saam met private veiligheidsmaatskappye wat hul steun gegee het aan pogings om misdadigheid te verhoed. Trucks being pulled off from the N2 by Addo Rd before Port Elizabeth #TruckStrike pic.twitter.com/4y3TZxwKXf — SA Trucker (@rsa_trucker) April 30, 2023 “Natjoints verseker die land dat geen wetteloosheid in die vorm van die versperring van paaie, vragmotors wat aan die brand gesteek word of die plundering van vragmotors se vragte geduld sal word nie. Trucks stoned on N3 south after Mooi River toll plaza around 21h09 on 29/04/2023. One of the drivers was hurt pic.twitter.com/zgnN9zqM2Q — SA Trucker (@rsa_trucker) April 29, 2023 “Natjoints doen ŉ beroep op diegene wat deelneem aan die betoging om dit vreedsaam te doen en diegene te eerbiedig wat besluit om nie aan die staking deel te neem nie.” Mathe sê beamptes sal ook nie huiwer om op te tree teen diegene wat hulle aan misdadigheid skuldig maak nie. Truck hit by stones outside Piet Retief towards Ermelo, driver injured pic.twitter.com/3wjTOf8Wml — SA Trucker (@rsa_trucker) April 29, 2023